OpenLLM-France/wikimedia huggingface dataset:
# Khatxapuri

Khatxapuri delakoa (georgieraz : ხაჭაპური [xɑ'tʃɑ'puri], ხაჭო khatxo [xa'tʃo] "gazta freskoa" eta პური puri ogia hitzez osatua) gazta-ogia da, Georgiako plater tipiko eta ezaguna da. Georgiako gastronomiatik beste herrialde batzuetara ere zabaldu zen sobietar garaian .

## Deskribapena

Forma desberdinak har ditzakeen ogia da (biribila, angeluzuzena edo itsasontzi-formakoa) eta horri gazta garratza eransten zaio, imeruli ( Imeretian ) edo suluguni ( Mingrelia eta Svanetian ) edo bryndza gazta gazia ere bai. Gazta birrindua izan ohi da eta kasu batzuetan arrautzaz lagunduta zerbitzatzen. Gurina ere gehitzen da emaitza nahikoa krematsua ez bada suertatu.
Jaki honen ospea hain da handia, non Tbilisi Estatuko Unibertsitateko Nazioarteko Ekonomia Eskolarekin lotutako ISET-PI think tankeko ekonomialariek inflazioa neurtzeko indize bat asmatu zuten Imeretiako khatxapurien prezioan oinarrituta, The Ecomomistek sortutako Big Mac indizean inspiratuta. Georgiako produktu honen kasuan, kalkulua gai hauen prezioan oinarritzen da: irina, gazta, gurina, arrautza, esnea eta legamia .

## Aldaerak

Khatxapuriek jatorri geografikoaren araberako aldaera dituzte:
* Imeretiako khatxapuria : ezagunenetako bat. Forma biribila.
* Adjariako khatxapuria : Georgiatik kanpo ezagunena. Itsasontzi baten itxura du. Arrautza eta gurin zati bat gehitzen zaio gainetik, adjaruli ere esaten zaio.
* Mingreliako khatxapuria: biribila. Imeretiakoaren antzekoa baina gazta gehiago gehitzen da.
* Penovaniko khatxapuria: Jatorriz Samtskhe-Javakhetikoa . Orokorrean forma karratua du. Khatxapuri barietate sinpleena da.
* Guriako khatxapuria: ilgoran den-ilargi baten itxura du eta Eguberri ortodoxoetarako prestatzen da.
* Osetiako khatxapuri : Imeretiakoaren antzeko formaz. Patata egosiarekin egiten da.
* Svanetiako khatxapuria : gazta gantzatsuaz, arrautzez eta tipula berdez beteta. Formaz biribila.

## Erreferentziak

* ↑ Georgia’s Khachapuri Combines Tradition, Egg and Cheese Bread | Institute of Culinary Education. .
* ↑ Khachapuri Index. .
* ↑ Farley, David. Georgia’s addictive cousin to pizza?. .
* ↑ 7 Types of Khachapuri Sorted by Popularity. .
* ↑ Warm khachapuri flatbreads take me back to Georgia – here’s the recipe | Marcel Theroux. 2021-02-02.
* ↑ Día Mundial del Huevo: Tokeneneng y otras recetas raras que no conoces. 2020-10-09.
# Kharkiveko oblasta

Kharkiveko oblasta (ukraineraz: Харківська область, translit. Kharkivs’ka oblast’), Kharkoveko oblasta (errusieraz: Харьковская область, translit. Kharkovskaïa oblast) ere deitua, Ukrainako ekialdeko oblasta da. Iparraldean Errusiako Belgorod oblastarekin du muga, ekialdean Luhanskeko oblastarekin, hego-ekialdean Donetskeko oblastarekin, hegoaldean Dnipropetrovskeko oblastarekin, mendebaldean Poltavako oblastarekin eta ipar-mendebaldean Sumyko oblastarekin. 31.415 km²ko azalera du eta 2008an 2.795.108 biztanle zituen. Kharkiv hiria da oblast honetako zentro administratiboa.

## Banaketa administratiboa

* Bohodukhiv raiona (Богодухівський район)
* Izium raiona (Ізюмський район)
* Kharkiv raiona (Харківський район)
* Krasnohrad raiona (Красноградський район)
* Kupiansk raiona (Куп’янський район)
* Lozova raiona (Лозівський район)
* Txuhuiv raiona (Чугуївський район)

## Erreferentziak

* ↑ Ukrainako banaketa administratiboa World-gazetteer.com

## Kanpo estekak

* (Ingelesez) Kharkov oblast, Ukraine Ukrainetrek.com
* (Ingelesez) Kharkiv Oblast Facts & Figures
* Datuak: Q170666
* Multimedia: Kharkiv Oblast / Q170666
# La Sierpe (Espainia)

La Sierpe Salamancako udalerria da, Sierra de Francia eskualdean dagoena.
2009ko urtarrilaren 1eko erroldaren arabera 49 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1020530
* Multimedia: La Sierpe, Salamanca / Q1020530
# La Seyne-sur-Mer-2 kantonamendua

La Seyne-sur-Mer-2 kantonamendua Frantziako kantonamendu bat da. Var departamenduan dago, Proventza-Alpeak-Kosta Urdina eskualdean. Guztira 3 udalerri ditu eta La Seyne-sur-Mer da bere hiriburua.

## Kanpo estekak

* Datuak: Q20679052
# La Seu d'Urgell

La Seu d'Urgell Kataluniako hiria da, Alt Urgell eskualdean, Lleidako probintzian. Eskualdeko hiriburua eta probintziako laugarren udalerririk populatuena da. 2009ko urtarrilaren 1eko erroldaren arabera, 13.063 biztanle zituen. 15.44 km2-ko azalera du.
Segre ibaiak udalerria zeharkatzen du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 2.919 | 3.157 | 3.175 | 4.116 | 3.820 | 5.255 | 6.406 | 7.928 | 10.190 | 10.374 | 10.887 | 13.063 |

## Ikus, gainera

* Lleidako udalerrien zerrenda

## Kanpo estekak

* (Katalanez) La Seuko Udal webgunea
* Datuak: Q673412
* Multimedia: La Seu d'Urgell / Q673412
# La Sillako Behatokia

La Sillako Behatokia (gaztelaniaz: Observatorio de La Silla) Txilen dagoen behatoki astronomikoa da, guztira 18 teleskopio dituena. Horietako bost Hegoaldeko Behatoki Europarrak (ingelesez: European Southern Observatory, ESO) eraiki zituen, eta beste batzuk, berriz, ESOk kudeatzen ditu. Behatokia hego hemisferioko handienetakoa da.

## Deskribapena

La Silla 2.400 metroko mendia da, Txileko Atacama basamortuarekin muga egiten duena. Coquimbo eskualdeko La Serena hiritik 160 kilometro ipar-ekialdera dago, La Higuera komunan hain zuzen ere.
Hasiera batean Cinchado bezala ezagutzen zen, baina gerora bere formagatik La Silla (zaldi-zelari bati erreferentzia eginez) izena hartu zuen. Edozein argi-kutsaduratik isolatuta dago. La Silla ESOk Txilen kudeatzen dituen behatokietako bat da.
Bere instalazioetan munduko espektrografo modernoenetako bat dago: HARPS( High Accuracy Radial velocity Planet Searcher) deitua eta exoplanetak behatzea helburu duena. Behatoki astronomiko honetan funtzionatzen duen beste tresna nabarmen bat gamma izpien kimuen hurbileko detektagailu optikoa eta infragorria (ingelesez: Gamma-Ray Burst Optical/Near-Infrared Detector, GROND) da, 2,20 metroko teleskopio batean instalatuta dagoena.
La Sillako Behatokian dauden hiru teleskopio nagusiak hauek dira:
* 3,5 metroko diametroa duen NTTa, Ritchey-Chrétien diseinua duen altazimutal motako armazoi baten gainean dagoena. Bere tresnak ESOko Faint Object Spectography and Camera 2 (EFOSC-2) eta Son Of Isaac (SOFI) dira.
* 3,6 metroko teleskopioak, quasi-Ritchey-Chrétien diseinu bat eta ekuatore-armazoi klasiko bat dituena; hau 1977tik operazioetan dago eta datu astronomiko ugari sortu ditu, batez ere HARPS tresnarekin exoplanetak bilatzean.
* 2.2 metrokoa, 1984ko hasieratik operazioetan egon dena eta Max Planck Gesellschaft-ek ESOri egindako mailegu mugagabean dagoena.
Teleskopio horien kudeaketa eta mantentzea ESOren ardurapean daude. Hiru teleskopio horiez gain, gehiago dira erakundeko kide diren herrialdeek modu pribatuan operatzen dituztenak, eta beste batzuk ez-aktibo daude.

## Erreferentziak

* ↑ Adriaan Blaauw. (1991). ESO's Early History. ESO.

## Kanpo estekak

* Datuak: Q459352
* Multimedia: La Silla Observatory / Q459352
# La Seyne-sur-Mer-1 kantonamendua

La Seyne-sur-Mer-1 kantonamendua Frantziako kantonamendu bat da. Var departamenduan dago, Proventza-Alpeak-Kosta Urdina eskualdean. Guztira 1 udalerri ditu eta La Seyne-sur-Mer da bere hiriburua.

## Kanpo estekak

* Datuak: Q20678802
# La Señora

La Señora (euskaraz: «Andrea») espainiar telesail dramatikoa izan zen, TVErako Diagonal TVek sortua. 2008ko martxoaren 6 eta 2010eko urtarrilaren 18 artean eman dute. 14 de abril. La República izeneko spin-off izan zuen.

## Sinopsia

Oharra: Atal honek istorio osoa edo amaiera argitzen du.
1920eko hamarkadan, iparraldeko Espainiako herrixka batean bizi diren Victoria eta Ángel elkar maitemindu ondoren, harremana uztaraztera behartzen diete maila sozial ezberdinekoak direlako. Urte batzuk pasa eta gero, berriro elkartuko dira.

## Pertsonaiak

* Adriana Ugarte: Victoria Márquez de la Vega
* Rodolfo Sancho: Ángel González Ruiz
* Roberto Enríquez: Gonzalo López
* Ana Turpin: Irene de Castro y de la Fuente
* Laura Domínguez: Catalina de Castro y de la Fuente
* Alberto Ferreiro: Pablo Márquez de la Vega
* Lucía Jiménez: Encarna Alcántara Prieto
* Carmen Conesa: Alicia Santibáñez
* Ana Wagener: Vicenta Ramírez
* Berta Ojea: Adelina
* Alberto Jiménez: Ricardo Márquez González
* Raúl Prieto: Salvador González Ruiz
* Pepa López: Amalia Ruiz
* Claudia Giráldez: Conchita
* Pepo Oliva: Justo Sanz
* Benito Sagredo: Alejandro
* Raúl Peña: Hugo de Viana

## Erreferentziak

* ↑ Europa Press. El juicio por el presunto plagio de 'La Señora' de TVE, visto para sentencia. .

## Kanpo estekak

* Datuak: Q9018965
# Kibitsu santutegia

Kibitsu santutegia (japonieraz: 伊勢神宮, Ise Jingū) Okayaman dagoen santutegi xintoista da.

## Historia

V mendean sortu zela uste da, Yamatoko gorte inperialak Kibi probintzia konkistatzeko bidali zuen Kibitsuhiko-no-mikoto (吉備津彦命) printzeari dedikatua.
Honden eraikin nagusia eta Haiden errezurako eraikina 1425ean eginak dira kibitsu-zukuri (吉備津造) estiloan. Hegoaldeko atea 1357koa da eta iparraldekoa 1543koa. Denak Japoniako Altxor Nazionalak dira.

## Kanpo estekak

* (Japonieraz) Webgune ofiziala
* Datuak: Q712824
* Multimedia: Kibitsu Jinja / Q712824
# Kibungo

Kibungo hego-ekialdeko Ruandako hiria da. 2014an 46.240 biztanle zituen eta Tanzaniarako bidean dago.

## Erreferentziak

* ↑ Berria. Estilo Liburua. .

## Kanpo estekak

* Datuak: Q992776
* Multimedia: Kibungo / Q992776
# Kibibit

Biten multiploak :
| SI aurrizkia | SI aurrizkia | SI aurrizkia | IEC 60027-2 | IEC 60027-2 |
| Izena (Ikurra) | SI Estandarra | Erabilpena informatikan | Izena (Ikurra) | Balioa |
| kilobit (Kb) | 10$^3$ | 2$^{10}$ | kibibit (Kib) | 2$^{10}$ |
| megabit (Mb) | 10$^6$ | 2$^{20}$ | mebibit (Mib) | 2$^{20}$ |
| gigabit (Gb) | 10$^9$ | 2$^{30}$ | gibibit (Gib) | 2$^{30}$ |
| terabit (Tb) | 10$^{12}$ | 2$^{40}$ | tebibit (Tib) | 2$^{40}$ |
| petabit (Pb) | 10$^{15}$ | 2$^{50}$ | pebibit (Pib) | 2$^{50}$ |
| exabit (Eb) | 10$^{18}$ | 2$^{60}$ | exbibit (Eib) | 2$^{60}$ |
| zettabit (Zb) | 10$^{21}$ | 2$^{70}$ | zebibit (Zib) | 2$^{70}$ |
| yottabit (Yb) | 10$^{24}$ | 2$^{80}$ | yobibit (Yib) | 2$^{80}$ |
Kibibit bat IEC 60027-2 informazio unitatea da. 2$^{10}$ biten baliokidea da. Laburtzeko Kibit edo Kib erabili daiteke, eta letra larriz jartzen da.
Kilobit batekiko duen ezberdintasuna azken honek testuinguruaren arabera 2$^{10}$ edo 10$^3$ bit adieraz ditzakeela da.

## Kanpo estekak

* Zientzia.net atariko artikulua: "Informatikariek bazterrak nahastu zituztenekoa: kilobyteak eta kibibyteak"
* Datuak: Q3815076
# Kibbutz

Kibbutza (euskaraz, bilkura, erkidego) Israelgo nekazaritza-etxalde kolektiboa da. Taldeko lana burutzen duten eta erabakiak batzarretan hartzen dituzten 50 eta 1.000 lagunen arteko erkidegoa da: orokorrean, ez dago jabetza pribaturik.
Autogestioa eta ekoizpen-bitartekoen jabego kolektiboa dira kibbutzen antolaketaren ezaugarri nagusiak. Etekinak, bestalde, nekazaritzan inbestitzen dira berriro, eta kibbutzeko kideen jantziak, elikadura, etxea eta gizarte- eta osasun-zerbitzuak, bai eta haurren heziketa ere, kibbutzaren esku daude.

## Historia

Lehen kibbutzak Errusiatik joandako judu kolonoek sortu zituzten XX. mendeko lehen hamarkadan, eta garrantzi handia izan zuten Palestinan juduen bizileku berriak eratzerakoan. Zehazki, 1909an eratu zuten lehenengo kibbutza, Jordan ibaiaren ertzetan.
1948tik aurrera, kibbutzak leku estrategikoetan ezarri ziren, eta teknika berriak garatu zituzten basamortuan landareak hazteko.
2001. urtean, 267 kibbutz zeuden, eta 115.000 pertsona baino gehiago bizi ziren haietan.

## Ikus, gainera

* Moshav

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo-estekak

* Datuak: Q161387
* Multimedia: Kibbutzim / Q161387
# Kibler (Arkansas)

Kibler Arkansasko hiri bat da. Crawford konderrian kokatua dago. 2010ean 961 biztanle zituen, 12 kilometro koadrotan banatuta.

## Ikus, gainera

* Crawford konderria

## Kanpo estekak

* Datuak: Q79623
# Kibu Bikuña

José Antonio "Kibu" Bikuña Otxandorena (Zizurkil, 1971ko azaroaren 20a) gipuzkoar futbolari ohia eta entrenatzailea da. Nafarroako Unibertsitatean kazetaritza ikasten ari zela, bertoko taldean jokatu zuen. Osasunako harrobian hazia, Poloniako Ekstraklasa, Legia Warsaw, Lech Poznań, Śląsk Wrocław edo Lituaniako FK Trakai taldeetan lan egin du.
* Datuak: Q15919270
* Multimedia: Kibu Vicuña / Q15919270
# Kibungoko elizbarrutia

Kibungoko elizbarrutia (frantsesez: Diocèse de Kibungo, ingelesez: Diocese of Kibungo, kinyaruandaz: Diyosezi ya Kibungo, latinez: Dioecesis Kibungensis) Erromatar Eliza Katolikoaren ruandar elizbarrutietako bat da. 1968ko irailaren 5ean ezarri zen. Apezpikuaren egoitza Kibungon dago. Egun apezpikua Jean-Marie Vianney Twagirayezu da.

## Apezpikuen zerrenda

* Joseph Sibomana (1969-1992)
* Frédéric Rubwejanga (1992-2007)
* Kizito Bahujimihigo (2007-2010)
* Antoine Kambanda (2013-2018)
* Jean-Marie Vianney Twagirayezu (2023-)

## Erreferentziak

* ↑ (Latinez) «Constitutio Apostolica Kabgayensis (Kibungensis)» The Holy See 1968-09-05 (Noiz kontsultatua: 2024-07-29).
* ↑ (Ingelesez) «Diocese of Kibungo» Catholic Hierarchy (Noiz kontsultatua: 2024-07-29).
* ↑ (Italieraz) «Rinuncia del vescovo di Kibungo (Rwanda) e nomina del successore» Bollettino Sala Stampa della Santa Sede 2007-08-28 (Noiz kontsultatua: 2024-07-29).
* ↑ (Italieraz) «Rinuncia del vescovo di Kibungo (Rwanda)» Bollettino Sala Stampa della Santa Sede 2010-01-29 (Noiz kontsultatua: 2024-07-29).
* ↑ (Italieraz) «Nomina del vescovo di Kibungo (Rwanda)» Bollettino Sala Stampa della Santa Sede 2013-05-07 (Noiz kontsultatua: 2024-07-29).
* ↑ (Ingelesez) «Resignation of archbishop of Kigali, Rwanda, and appointment of successor» Holy See Press Office. Summary of Bulletin 2018-11-19 (Noiz kontsultatua: 2024-07-29).
* ↑ (Ingelesez) «Africa/Rwanda - Appointment of bishop of Kibungo» Agenzia Fides 2023-03-04 (Noiz kontsultatua: 2024-07-29).

## Kanpo estekak

* Datuak: Q631763
* Multimedia: Roman Catholic Diocese of Kibungo / Q631763
# Kibi

Kibi Informatikan erabiltzen den aurrizki bitar bat da, oinarrizko unitate baten multiploa adierazteko erabiltzen dena. Gehienetan bit eta byte unitateekin erabiltzen dira. Kibibyte batek 1024 byte ditu.
| Ikur | Aurrizkia |
| Ki | kibi, binary kilo | 1 kibibyte (KiB) | 2$^{10}$ byte | 1024 B |
| Mi | mebi, binary mega | 1 mebibyte (MiB) | 2$^{20}$ byte | 1024 KiB |
| Gi | gibi, binary giga | 1 gibibyte (GiB) | 2$^{30}$ byte | 1024 MiB |
| Ti | tebi, tera bitar | 1 tebibyte (TiB) | 2$^{40}$ byte | 1024 GiB |
| Pi | pebi, binary peta | 1 pebibyte (PiB) | 2$^{50}$ byte | 1024 TiB |
| Ei | exbi, binary exa | 1 exbibyte (EiB) | 2$^{60}$ byte | 1024 PiB |
Bit kantitate handiak izendatzeko terminoak sortu izan dira SI aurrizki estandarrak erabilita 10 zenbakiaren potentzietarako; adibidez, kilo = 10$^3$ = 1000 (kilobit edo kbit), mega- = 10$^6$ = 1000000 (megabit edo Mbit) eta giga = 10$^9$ = 1000000000 (gigabit edo Gbit). Aurrizki horiek maizago erabiltzen dira byte-multiploetarako, kilobyte (1 kB = 8000 bit), megabyte (1 MB = 8000000bit), eta gigabyte (1 GB = 8000000000bit).
Hala ere, arrazoi teknikoak direla medio, konputagailuetako memorien edukiera neurtzeko askotan bi zenbakiaren potentziak erabiltzen dira, esaterako, 2$^{28}$ = 268435456 byte. Zenbaki baldar horien erabilera sahiestearren, jendeak askotan SI aurrizkiak erabiltzen ditu gutxi gorabeherako zenbakiak adieratzeko, adibidez, erabiltzen da kiloaurrizkia 2$^{10}$ = 1024 zenbakiaren ordez, mega 2$^{20}$ = 10485761048576 zenbakiaren ordez, giga 2$^{30}$ = 10737418241073741824 zenbakiaren ordez, eta abar. Adibidez, ausazko sarbidezko memoriazko txip batekin edukiera 2$^{28}$ byte izango litzateke baina 256-megabyteko txipa esan ohi da. Ondoko taulan erakusten dira desberdintasun horiek.
| Ikurra | Aurrizkia | SI Esanahia | Esanahi bitarra | Tamaina-aldea |
| k | kilo | 10$^3$ = 1000$^1$ | 2$^{10}$ = 1024$^1$ | 2.40% |
| M | mega | 10$^6$ = 1000$^2$ | 2$^{20}$ = 1024$^2$ | 4.86% |
| G | giga | 10$^9$ = 1000$^3$ | 2$^{30}$ = 1024$^3$ | 7.37% |
| T | tera | 10$^{12}$ = 1000$^4$ | 2$^{40}$ = 1024$^4$ | 9.95% |
| P | peta | 10$^{15}$ = 1000$^5$ | 2$^{50}$ = 1024$^5$ | 12.59% |
| E | exa | 10$^{18}$ = 1000$^6$ | 2$^{60}$ = 1024$^6$ | 15.29% |
| Z | zetta | 10$^{21}$ = 1000$^7$ | 2$^{70}$ = 1024$^7$ | 18.06% |
| Y | yotta | 10$^{24}$ = 1000$^8$ | 2$^{80}$ = 1024$^8$ | 20.89% |
1998an, Nazioarteko Batzorde elektroteknikoak (IEC) estandar bat argitaratu zuen helburu horrekin, hots, aurrizki bitarrezko serie bat 1024 zenbakia 1000 ordez erabiltzen den kasuetarako:

## Erreferentzia lista

* ↑ ISO/IEC standard is ISO/IEC 80000-13:2008.

## Kanpo estekak

* Datuak: Q7315478
# Kibibyte

Byten multiploak :
| SI | SI | SI | IEC 60027-2 | IEC 60027-2 |
| Izena (Ikurra) | SI Estandarra | Erabilpena informatikan | Izena (Ikurra) | Balioa |
| kilobyte (KB) | 10$^3$ | 2$^{10}$ | kibibyte (KiB) | 2$^{10}$ |
| megabyte (MB) | 10$^6$ | 2$^{20}$ | mebibyte (MiB) | 2$^{20}$ |
| gigabyte (GB) | 10$^9$ | 2$^{30}$ | gibibyte (GiB) | 2$^{30}$ |
| terabyte (TB) | 10$^{12}$ | 2$^{40}$ | tebibyte (TiB) | 2$^{40}$ |
| petabyte (PB) | 10$^{15}$ | 2$^{50}$ | pebibyte (PiB) | 2$^{50}$ |
| exabyte (EB) | 10$^{18}$ | 2$^{60}$ | exbibyte (EiB) | 2$^{60}$ |
| zettabyte (ZB) | 10$^{21}$ | 2$^{70}$ | zebibyte (ZiB) | 2$^{70}$ |
| yottabyte (YB) | 10$^{24}$ | 2$^{80}$ | yobibyte (YiB) | 2$^{80}$ |
Kibibyte (kilo, bitarra eta byte-ren kontrakzioa) konputagailuen biltegiratze ahalmenean 1024 (2$^{10}$) byte adierazten duen informazio unitatea da. Bere laburdura KiB (“kiB” ez) da. 1 Kibibyte = 2$^{10}$ byte = 1.024 byte

## Kibibyte eta kilobyte

Kibibytek unitatea batzuetan kilobytearen sinonimotzat erabiltzen den arren, desberdinak dira. Kilobyte bat 10$^3$ byte dira; kibibyte bat, berriz, 2$^{10}$ byte.

## Sistema internazionala (SI) eta byte terminoaren bilakaera

Informatikaren testuinguruan kilobyteren terminoa hasieratik erabiltzen zen 2 $^{10}$ balioarekin, 1000-ra hurbiltzen delako. Konputagailuen hedatzearekin batera, sistema internazionalak definitutako aurrizkiaren erabilera desegokia ere zabaldu zen, informatika adituetatik erabiltzaile arruntetaraino. Hau dela eta kilobyte bat 1024 byterekin lotzen da nahiz eta 1000 byte da.
Aurrizki bitarra eta hamartarra bereizteko IEC estandarizazio erakundeak IEC 60027-2 dokumentuan zehazten den bezala kibi terminoa asmatu zuen, 1024-ren balioa duen neurria sortuz Kibibyte ( 1 KiB=1024 byte ). Baina bere erabilera ez da zabaldu oraindino.
Multzo berdineko unitateak:
   * Mebibyte (1 MiB = 2$^{20}$, megabyte-ren parekoa: 10$^6$ edo milioi)
   * Gibibyte (1 GiB = 2$^{30}$, gigabyte-ren parekoa: 10$^9$)
   * Eta ondorengoak: Tebibyte, pebibyte, exbibyte, zebibyte, yobibyte.

## Biltegiratze produktuetan nahasmena

Gaur egun (2007), biltegiratze gailuetan eta euskarrietan biak nahasten dira askotan. Esate baterako, 80 GBko disko gogor batek 80.000.000.000 byte ditu, baina sistema eragileak 74 GB dituela esango du, 1.024ko multiploak erabiltzen dituelako. Beste adibide esanguratsuak:
   * Disko gogor baten edukierak 100GB-tetakoa baldin bada 93GiB-tan bihurtzen da.
   * 4,7 GB-tako DVD-5-arekin, 4,377 GiB-tan geratzen da.
   * 8,5 GB-tako DVD-9-arekin, 7,92 GiB-tan geratzen da.

## Ikus, gainera

* byte
* Kilobyte
* Megabyte segundoko
* Megabit segundoko

## Kanpo estekak

* Zientzia.net atariko artikulua: "Informatikariek bazterrak nahastu zituztenekoa: kilobyteak eta kibibyteak"
* Datuak: Q79756
# Ken Noritake

Ken Noritake (japonieraz: 則武 謙, 1922ko uztailaren 18a - 1994ko martxoaren 6a) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1951 | 1 | 0 |
| Guztira | 1 | 0 |

## Kanpo loturak

* National Football Teams
* Japan National Football Team Database
* Datuak: Q982035
# Ken Salazar

Kenneth Lee "Ken" Salazar (Alamosa, Colorado, 1955eko martxoaren 2a) estatubatuar politikaria da, 2009 eta 2013 artean Estatu Batuetako Barne idazkaria, Obamaren Administrazioan. Alderdi Demokratikoko kidea, Salazar Coloradoko Estatuko senataria izan zen 2005 eta 2009 artean. Mel Martínez errepublikanoarekin batera, 1977tik lehen senatari hispanoetako bat izan zen Senatari hautatu aurretik, Salazar Coloradoko fiskal nagusia zen.
Barne Idazkari gisa, Salazar Estatu Batuetako baliabide naturalak ez ezik parke nazionalen administrazioa eta gobernu federalak komunitate indigenekin zituen harremanak ere kudeatzeaz arduratu zen. 2012an, Shell petrolio konpainiari Artikoan ustiatzeko baimenak emateko erabakiak hainbat ingurumen-erakunderen aldarria piztu zuen, meatzaritza eta nekazaritzako negozioen sektorearekin lotura estuak zituela leporatu ziotelarik.
2013 hasieran, Obamaren bigarren presidentetzarako agintaldia hasi ondoren, Salazarrek Barne idazkari izateari utzi zion, eta Sally Jewellek ordezkatu zuen. Horren ostean, Washingtoneko lobby-enpresa nagusietako batean postu bat okupatu zuen. 2016ko abuztuaren 16an, Salazar Hillary Clintonen trantsizio taldeko buru izendatu zuten, azken hori presidente hautatuko balitz.
2021eko ekainean, Estatu Batuetako Mexikon enbaxadore izendatu zuen Joe Biden administrazioak.

## Erreferentziak

* ↑ Hispanos en EE.UU. - Huellas de la Historia. .
* 1 2 3 Ken Salazar, el hispano que lidera el equipo de transición de Hillary Clinton hacia la Casa Blanca. .
* ↑ Ambientalistas en campaña contra perforación del Ártico | IPS Agencia de Noticias. .
* ↑ Ken Salazar, el hispano que facilitaría la llegada de Hillary a la Casa Blanca. .
* ↑ Biden propone a Ken Salazar como embajador de EU en México. .

## Kanpo estekak

* Ameriketako Estatu Batuetako Kongresuaren Direktorio Biografikoa
* Datuak: Q342586
* Multimedia: Ken Salazar / Q342586
# Ken Michiki

Ken Michiki (japonieraz: 路木 健, 1972ko urriaren 16a - ) Japoniako futbolari ohia da.
Hainbat futbol taldetan jokatu du, esaterako Sanfrecce Hiroshima.

## Kanpo estekak

* (Japonieraz) J.League Data Site
* Datuak: Q11637116
# Ken Page

Kenneth "Ken" Page (St. Louis, Missouri, 1954ko urtarrilaren 20a - St. Louis, 2024ko irailaren 30a) Estatu Batuetako abeslari eta aktorea izan zen. Broadwayko antzerkietan askotan egin zuen lan.

## Filmografia

| Year | Title | Role |
| 1988 | Torch Song Trilogy | Murray |
| 1989 | All Dogs Go to Heaven | King Gator (ahotsa) |
| 1993 | The Nightmare Before Christmas | Oogie Boogie (ahotsa) |
| 1994 | I'll Do Anything | Hair Person |
| 1999 | Cats | Old Deuteronomy |
| 2004 | The Devil and Daniel Webster | Clerk |
| 2006 | Dreamgirls | Max Washington |
* Datuak: Q1805442
* Multimedia: Ken Page / Q1805442
# Ken Rosewall

Ken Rosewall (Sydney, Australia, 1934ko azaroaren 2a) australiar tenis-jokalaria da.

## Biografia

Gaztetatik erakutsi zuen tenisean jokatzeko dotoretasun eta trebetasun aparta, eta kirolari ematen zion garrantziagatik nabarmendu zen. Oso karrera luzea egin zuen (22 urte), eta bere belaunaldiko onenetakoa eta XX. mendeko tenis-jokalari handienetakoa izan zen. Lehenengo garaipenak Australian lortu zituen, junior-mailan, 1950. eta 1952. urteetan. Hurrengo urtean eskuratu zituen Grand Slameko bana-banako lehen garaipenak (Australia eta Roland Garros); maila horretako azkena, berriz, 1972an lortu zuen (Australia). Tartean irabazi zituen Estatu Batuetako Irekia, beste Roland Garros bat eta Australiako beste bi sari. Bederatzi titulu lortu zituen bikoteka: hiru Australian, bi Roland Garrosen eta beste bi Wimbledonen, baina ez zuen sekula irabazi Wimbledongo bana-banako saririk. 1957an egin zen profesional, eta munduko txapelduna izan zen 1960tik 1965era eta 1971 eta 1972 urteetan. Profesional gisa jokaturiko bana-banako hemeretzi partidetatik hamazazpi irabazi zituen, eta bikoteka jokatutako hiruretatik bi.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312728
* Multimedia: Ken Rosewall / Q312728